
Narvas Energia tn 4 ühiselamus asuva ruumi
üüritasust vabastamine (MTÜ Narva Kutsehaigete Ühing)
1. ASJAOLUD JA MENETLUSE KÄIK

Narva Linnavalitsusele laekus MTÜ-lt Narva Kutsehaigete Ühing, registrikood 80401807, avaldus, milles palutakse vabastada MTÜ Narva Kutsehaigete Ühing Narvas Energia tn 4 ühiselamus asuva ruumi üüritasust.
Ruumi üldpind:

16,6 m2
Arvestuslik üüritasu:

13,70 eurot
Hooldustasu


13,28 eurot
MTÜ Narva Kutsehaigete Ühing kasutab Narvas Energia tn 4 ühiselamus asuvat ruumi MTÜ Narva Kutsehaigete Ühing ja SA Narva Linnaelamu vahel sõlmitud linnavara üürilepingu alusel.
MTÜ Narva Kutsehaigete Ühing osutab tasuta sotsiaalteenust Narva linnas elavatele kutsehaigetele dokumentide ja Eesti teistes linnades arstide vastuvõtule pääsemiseks suunamiskirjade vormistamisel, osutab juriidilist nõustamist/abi.
Narva linnaarst Andrei Antonov toetab MTÜ Narva Kutsehaigete Ühing taotlust.

MTÜ Narva Kutsehaigete Ühing taotlust arutati Narva Linnavalitsuse linnavarakomisjoni koosolekul 13.09.2017. a (protokoll nr 10) ning otsustati:

1. Soovitada vabastada MTÜ Narva Kutsehaigete Ühing, registrikood 80401807, Narvas Energia tn 4 ühiselamus asuva ruumi üldpindalaga 16,6 m² üüritasust.
2. Narva Linnavalitsuse Linnamajandusametil esitada punktis l nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED
Vastavalt Narva Linnavolikogu 17.03.2005 määruse nr 14/52 "Linnavara kasutuse andmise kord § 7 lg 2 punktile 3 linnavalitsuse korraldusega võib linnavara kasutusse anda tasuta või «Üüritasu arvestuse metoodilisele juhendiga» ette nähtust madalama tasu eest tähtajaga kuni 5 aastat või tähtajatult mittetulundusühingutele. 
3. OTSUS
Vabastada MTÜ Narva Kutsehaigete Ühing, registrikood 80401807, Narvas Energia tn 4 ühiselamus asuva ruumi üldpindalaga 16,6 m² üüritasust.
4. RAKENDUSSÄTTED
4.1. Narva Linnavalitsuse Linnamajandusametil teha korraldus teatavaks MTÜ-le Narva Kutsehaigete Ühing ja SA-le Narva Linnaelamu.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

